钦定古今图书集成/理学汇编/学行典/第254卷 > 罗士友
## 钦定古今图书集成/理学汇编/学行典/第254卷 > 罗士友

按《吉安府志》：“罗士友，字兼善，一字晋卿，世为庐陵之
新安人。士友生五岁，容止去幼度。未弱冠丧父，即取
先逋券焚弃之，曰：‘迫人非仁也。人有急，亟振之，有负
之者，无少动于色。久之，自悔愧且死，而士友益恩恤
其妻子。士友为人谨约，旦起盥栉毕，危坐堂中，终日
不惰倚，虽盛寒暑以为常。端静对宾客，宾客或不能’”
自持，闺中无敢疾呼，女隶无敢近几席。由是里之言
家法者，皆曰：“罗氏遗文有《史编》及诸家诗体。”